У працяг ужо вядомага летняга фестывалю нямога кіно і сучаснай музыкі "КІНЕМО" Музей-майстэрня З. І. Азгура запускае новы праект – Сinemascope Цяпер арганізатары запрашаюць аматараў класікі на вячэрнія кінапрагляды пад адкрытым небам у камернай атмасферы музейнага дворыка. Іх асаблівасцю з'яўляецца выкарыстанне спецыяльных бесправадных навушнікаў, якія працуюць на радыёчастаце. Дзякуючы гэтай тэхналогіі, паказы праходзяць у бясшумным рэжыме і арганічна ўпісваюцца ў гарадское асяроддзе, не парушаючы спакой жыхароў навакольных дамоў. Беларускіх кінаманаў чакаюць сустрэчы з лепшымі стужкамі сусветнага кінематографа розных жанраў – ад меладрамы да трылера – ад такіх знакамітых рэжысёраў, як Білі Уайлдэр, Альфрэд Хічкок, Стэнлі Кубрык, Джым Джармуш, Вудзі Ален, Дэвід Лінч, Рыдлі Скот, Уолтар Салес...